12. ฐานะการเงินและผลการดำเนินงาน

(1) งบการเงิน

1.  รายงานการสอบบัญชีของผู้สอบบัญชี

ปี 2543

1.  ภาวะวิกฤตทางเศรษฐกิจของประเทศไทย และภูมิภาพเอเซียแปซิฟิคโดยรวม
    อันเกี่ยวเนื่องจากการลดลงของมูลค่าของหน่วยเงินตราและการลดลงของความเจริญเติบโตทางเศรษฐกิจของประเทศ
    ซึ่งมีผลกระทบต่อการดำเนินธุรกิจของบริษัทและบริษัทย่อย ที่ดำเนินธุรกิจด้านอสังหาริมทรัพย์
    และยังมีผลต่อเนื่องในอนาคต

2.  บริษัท คาสเซ่อร์พีคโฮลดิ้งส์ จำกัด (มหาชน) และบริษัท ซี พี จี การ์เมนท์ จำกัด
    ผิดนัดการชำระหนี้ต่อสถาบันการเงินแห่งหนึ่ง
    หนี้ดังกล่าวอยู่ในระหว่างการถูกฟ้องร้องและเจรจาประนอมหนี้
    ซึ่งคณะกรรมการบริษัทคาดว่าจะประนอมหนี้สำเร็จในเดือนมีนาคม 2544
    (ดูรายละเอียดในหมายเหตุประกอบงบการเงินข้อ 15)

3.  บริษัทย่อยแห่งหนึ่ง ซึ่งดำเนินธุรกิจด้านอสังหาริมทรัพย์ต้องชะลอการก่อสร้าง 1 โครงการ
    ที่ลงทุนไปแล้ว 24.76 ล้านบาท เนื่องจากบริษัทการเงินซึ่งเป็นแหล่งเงินทุนถูกคำสั่งปิดกิจการ

4.  บริษัทร่วมในต่างประเทศ 2 แห่ง บันทึกเงินลงทุนตามวิธีส่วนได้เสียในปี 2543 และ 2542
    ไม่มีมูลค่าคงเหลือ
    ได้หยุดดำเนินการเนื่องจากไม่ประสบความสำเร็จและภาวะการแข่งขันในตลาดสูง
    ปัจจุบันยังไม่มีนโยบายการชำระบัญชี และอยู่ในระหว่างเจรจากับผู้ลงทุนในต่างประเทศ
    ฝ่ายบริหารจึงยังไม่สามารถประมาณมูลค่าที่จะได้รับคืนจากเงินลงทุนดังกล่าว

ปี 2542

1.  ตามหมายเหตุประกอบงบการเงินรวม
    ซึ่งได้กล่าวถึงภาวะวิกฤตทางเศรษฐกิจของประเทศไทยและภูมิภาคเอเซียแปซิฟิคโดยรวม
    อันเกี่ยวเนื่องจากการลดลงของมูลค่าของหน่วยเงินตราและการลดลงของความเจริญเติบโตทางเศรษฐกิจของประเทศ
    ซึ่งมีผลกระทบต่อการดำเนินธุรกิจของบริษัทฯ และผู้ที่เกี่ยวข้องและยังมีผลต่อเนื่องไปในอนาคต
    ซึ่งกระทบบริษัทย่อยจำนวน 4 แห่ง ซึ่งดำเนินธุรกิจอสังหาริมทรัพย์

2.  บริษัทฯ และบริษัทย่อย 2 แห่ง ได้ผิดนัดชำระหนี้กับสถาบันการเงิน 6 แห่ง
    ที่ถูกสั่งปิดกิจการและอยู่ในระหว่างดำเนินการชำระบัญชี จำนวนเงินต้นประมาณ 194.2
    ล้านบาท และดอกเบี้ยประมาณ 90.81 ล้านบาท บริษัทฯ
    จึงอาจถูกเร่งรัดให้ชำระหนี้จำนวนดังกล่าว

  ณ วันที่ 31 ธันวาคม 2542 หนี้ผิดนัดชำระดังกล่าว จำนวนเงินต้นประมาณ 18 ล้านบาท
  และดอกเบี้ยคงค้าง 9.27 ล้านบาท
  ของบริษัทย่อยแห่งหนึ่งได้โอนสิทธิไปเป็นหนี้ของกองทุนฟื้นฟูและพัฒนาระบบสถาบันการเงินตามหนังสือแจ้งจากกองทุนฯ
  ลงวันที่ 24 กันยายน 2542

3.  ณ วันที่ 31 ธันวาคม 2542 และ 2541
    เรื่องการชะลอการก่อสร้างโครงการอสังหาริมทรัพย์จำนวน 1
    โครงการของบริษัทย่อยแห่งหนึ่งที่ลงทุนไปแล้วมูลค่า 24.76 ล้านบาท และ 46.48 ล้านบาท
    ตามลำดับ
    เนื่องจากบริษัทการเงินซึ่งเป็นแหล่งเงินทุนของโครงการนั้นถูกคำสั่งปิดกิจการโดยกระทรวงการคลัง
    เมื่อวันที่ 8 ธันวาคม 2540 และบริษัทย่อยอยู่ในระหว่างจัดหาแหล่งเงินทุนแห่งใหม่

4.  ณ วันที่ 31 ธันวาคม 2542 และ 2541 บริษัทร่วมในต่างประเทศจำนวน 2 แห่ง
    ซึ่งมูลค่าของเงินลงทุนตามวิธีส่วนได้เสีย ในปี 2542 ไม่มีมูลค่าคงเหลือ และในปี 2541
    มีมูลค่า 62.59 ล้านบาท
    ได้หยุดดำเนินการเนื่องจากการดำเนินงานที่ไม่ประสบความสำเร็จและภาวะการแข่งขันในตลาดสูงขึ้น
    ปัจจุบันยังไม่มีนโยบายการชำระบัญชีและอยู่ในระหว่างการเจรจากับผู้ลงทุนในต่างประเทศฝ่ายบริหาร
    จึงยังไม่สามารถประมาณมูลค่าที่จะได้รับคืนจากเงินลงทุนดังกล่าว

5.  ณ วันที่ 31 ธันวาคม 2542 และ 2541
    สิทธิการเช่าอาคารและอุปกรณ์บนที่เช่าในประเทศลาวของบริษัทย่อยแห่งหนึ่ง มีมูลค่าตามบัญชี
    32.67 ล้านบาท และ 48.47 ล้านบาท ตามลำดับ ปัจจุบันโครงการได้หยุดชะงัก
    เนื่องจากปัจจัยบางประการในประเทศลาวไม่เอื้ออำนวยผลประโยชน์ที่จะได้รับจากการลงทุนในทรัพย์สินดังกล่าว
    จึงขึ้นอยู่กับปัจจัยที่เอื้ออำนวยต่อการลงทุนสำหรับธุรกิจสิ่งทอในประเทศลาวในอนาคต

6.  ในปี 2541 ที่ดินและอาคาร จำนวน 483.10 ล้านบาท ในงบการเงินรวม และจำนวน
    330.30 ล้านบาทในงบการเงินเฉพาะบริษัท ในปี 2537 บริษัทฯ
    และบริษัทย่อยแห่งหนึ่งได้ประเมินราคาที่ดินและอาคารโดยบริษัทฯ ประเมินราคาทรัพย์สินอิสระ
    ณ วันที่ 31 ธันวาคม 2541 คงเหลือส่วนเกินจากการตีราคาที่ดินและอาคาร จำนวน 242.09
    ล้านบาท ในงบการเงินรวม และจำนวน 133.65 ล้านบาทในงบการเงินเฉพาะบริษัท ในปี่
    2542 บริษัทฯ ได้จัดให้มีการประเมินราคาที่ดินและอาคารใหม่ โดยบริษัทฯ
    ประเมินราคาอิสระแล้ว ปรากฎว่ามีผลต่างของราคาประเมินกับราคาตามบัญชีจำนวน 137.11
    ล้านบาท ในงบการเงินรวม และจำนวน 82.30 ล้านบาท ในงบการเงินเฉพาะบริษัท
    บริษัทและบริษัทย่อยได้บันทึกผลต่างดังกล่าว
    โดยปรับปรุงกับส่วนเกินจากการตีราคาที่คงเหลืออยู่ตามบัญชีเฉพาะบริษัทส่วนที่เหลือจำนวน
    34.46 ล้านบาท บันทึกเป็นขาดทุนจากการด้อยค่าในงบการเงินรวมและจำนวน 17.56
    ล้านบาทในงบการเงินเฉพาะบริษัท

ปี 2541

1.  ภาวะวิกฤตทางเศรษฐกิจของประเทศไทย
    และภูมิภาคเอเซียแปซิฟิกโดยรวมอันเกี่ยวเนื่องจากการลดลงของมูลค่าของหน่วยเงินตราและการลดลงของความเจริญเติบโตทางเศรษฐกิจของประเทศ
    ซึ่งมีผลกระทบต่อการดำเนินธุรกิจของบริษัทฯและผู้ที่เกี่ยวข้องและยังมีผลต่อเนื่องไปในอนาคต
    ซึ่งกระทบบริษัทย่อยจำนวน 4 แห่ง ซึ่งดำเนินธุรกิจพัฒนาอสังหาริมทรัพย์

2.  บริษัทฯและบริษัทย่อย 2 แห่ง ได้ผิดนัดชำระหนี้กับสถาบันการเงิน 6 แห่ง
    ที่ถูกสั่งปิดกิจการและอยู่ในระหว่างดำเนินการชำระบัญชี จำนวนเงินต้นประมาณ 194.2
    ล้านบาท และดอกเบี้ยประมาณ 52.36 ล้านบาท
    บริษัทฯจึงอาจถูกเร่งรัดให้ชำระหนี้จำนวนดังกล่าว

3.  เรื่องการชะลอการก่อสร้างอสังหาริมทรัพย์จำนวน 1
    โครงการของบริษัทย่อยแห่งหนึ่งที่ลงทุนไปแล้วมูลค่า 46.48 ล้านบาท
    เนื่องจากบริษัทการเงินซึ่งเป็นแหล่งเงินทุนของโครงการนั้นถูกคำสั่งปิดกิจการ
    โดยกระทรวงการคลังเมื่อวันที่ 8 ธันวาคม 2540
    และบริษัทย่อยอยู่ในระหว่างจัดหาแหล่งเงินทุนแห่งใหม่

4.  บริษัทร่วมในต่างประเทศจำนวน 2 แห่ง ซึ่งมีมูลค่าลงทุนตามวิธีส่วนได้เสีย 62.59 ล้านบาท
    ได้หยุดดำเนินการ
    เนื่องจากการดำเนินงานที่ไม่ประสบความสำเร็จและภาวะแข่งขันในตลาดสูงขึ้น
    ปัจจุบันยังไม่มีนโยบายการชำระบัญชีและอยู่ในระหว่างการเจรจากับผู้ลงทุนในต่างประเทศ
    ฝ่ายบริหารจึงยังไม่สามารถประมาณมูลค่าที่จะได้รับคืนจากเงินลงทุนดังกล่าว

5.  สิทธิการเช่าอาคารและอุปกรณ์บนที่เช่าในประเทศลาวของบริษัทย่อยแห่งหนึ่ง มีมูลค่าตามบัญชี
    48.80 ล้านบาทปัจจุบันโครงการได้หยุดชะงัก
    เนื่องจากปัจจัยบางประการในประเทศลาวไม่เอื้ออำนวย
    ผลประโยชน์ที่จะได้รับจากการลงทุนในทรัพย์สินดังกล่าว
    จึงขึ้นอยู่กับปัจจัยที่เอื้ออำนวยต่อการลงทุนสำหรับธุรกิจสิ่งทอที่ประเทศลาวในอนาคต

  6. ที่ดินและอาคารจำนวน 483.1 ล้านบาท ในงบการเงินรวมและจำนวน 330.3
  ล้านบาทในงบการเงินเฉพาะบริษัทบริษัทฯและบริษัทย่อยแห่งหนึ่งได้ประเมินราคาใหม่เมื่อปี 2537
  โดยบริษัทฯประเมินราคาทรัพย์สินอิสระ
  จนถึงปัจจุบันบริษัทฯและบริษัทย่อยดังกล่าวยังไม่มีการประเมินราคาใหม่ ณ วันที่ 31 ธันวาคม
  2541 มีส่วนเกินจากการตีราคาที่ดิน จำนวน 242.09 ล้านบาท ในงบการเงินรวมและจำนวน
  133.65 ล้านบาท ในงบการเงินเฉพาะบริษัท
  เนื่องจากวิกฤตเศรษฐกิจที่เกิดขึ้นในประเทศไทยส่งผลกระทบต่ออสังหาริมทรัพย์เป็นอย่างมาก
  จึงไม่แน่ใจว่าที่ดินและอาคารปัจจุบันมีมูลค่าตามบัญชีตามที่ประเมินใหม่หรือไม่
  นอกจากนี้ผลการดำเนินงานของบริษัทและบริษัทย่อยแห่งนี้
  ประสบผลขาดทุนติดต่อกันเป็นเวลาหลายปี
  โดยในงบการเงินเฉพาะบริษัทและบริษัทย่อยนี้มีผลขาดทุนสะสมจำนวน 195.78 ล้านบาท และ
  89.52 ล้านบาทตามลำดับ และส่วนของผู้ถือหุ้นมียอดคงเหลือ 621.5 ล้านบาทและ 42.39
  ล้านบาทตามลำดับ
  แต่ฝ่ายบริหารคาดว่าบริษัทฯและบริษัทย่อยดังกล่าวจะมีผลการดำเนินงานที่ดีขึ้นในอนาคต

2.  ตารางสรุปงบการเงินรวมและงบการเงินเฉพาะบริษัท

  ------------------ --------------- --------------- --------------- ------------------- --------------- ---------------
                                     งบการเงินรวม                     งบการเงินเฉพาะบริษัท                   

                                                                                                         (บาท)

                     2543            2542            2541            2543                2542            2541

  สินทรัพย์หมุนเวียน      786,691,042     824,839,910     862,571,303     317,484,267         243,943,898     205,550,231

  สินทรัพย์รวม          1,431,143,214   1,480,979,346   1,780,714,419   1,196,850,758       1,107,774,925   1,298,607,748

  หนี้สินหมุนเวียน        568,382,232     800,575,505     1,091,739,270   351,009,357         504,599,330     670,235,058

  หนี้สินรวม            1,004,782,259   1,106,124,522   1,135,080,990   798,065,025         788,529,079     712,007,688

  ส่วนของผู้ถือหุ้น        414,320,727     362,847,078     633,638,804     398,785,733         319,245,846     586,600,061

  รายได้จากการขาย     1,677,837,067   1,423,550,911   1,922,085,927   841,681,231         625,886,584     909,229,023

  รายได้รวม           1,733,804,642   1,378,383,969   1,938,683,411   863,482,524         514,697,187     834,628,058

  กำไรขั้นต้น           255,804,266     254,711,592     231,639,799     134,922,186         107,138,192     129,489,189

  กำไรสุทธิ (ขาดทุนสุทธิ) 79,539,887      (168,559,832)   (155,181,081)   79,539,887          (168,559,832)   (155,181,081)

  กำไรสุทธิ/หุ้น         1.98            (4.21)          (3.88)          1.98                (4.21)          (3.88)
  (ขาดทุนสุทธิ/หุ้น)                                                                                          
  ------------------ --------------- --------------- --------------- ------------------- --------------- ---------------

3.  อัตราส่วนทางการเงิน

  ----------------------------------- ------- ------------- --------- ---------- ------------------- --------- ----------
                                              งบการเงินรวม                        งบการเงินเฉพาะบริษัท             

                                                                                                               

  อัตราส่วนสภาพคล่อง                             2543          2542      2541       2543                2542      2541

  - อัตราส่วนสภาพคล่อง                   (เท่า)   1.38          1.03      0.79       0.90                0.48      0.31

  - อัตราส่วนสภาพคล่องหมุนเร็ว             (เท่า)   0.29          0.19      0.10       0.27                0.13      0.09

  - อัตราส่วนสภาพคล่องกระแสเงินสด         (เท่า)   0.19          0.02      0.45       0.10                (0.02)    0.31

  - อัตราส่วนหมุนเวียนลูกหนี้การค้า           (เท่า)   13.59         14.90     16.87      8.71                9.09      17.76

  - ระยะเก็บหนี้เฉลี่ย                     (วัน)    26.49         24.16     21.34      41.33               39.60     20.27

  - อัตราส่วนหมุนเวียนสินค้าคงเหลือ          (เท่า)   4.09          2.69      3.10       42,091.54           -         1,143.45

  - ระยะเวลาขายสินค้าเฉลี่ย               (วัน)    88.02         133.83    116.13     -                   -         0.31

  - อัตราส่วนหมุนเวียนเจ้าหนี้               (เท่า)   6.93          4.45      3.95       4.19                2.72      3.09

  - ระยะเวลาชำระหนี้                    (วัน)    51.95         80.90     91.14      85.92               132.35    116.50

  - Cash Cycle                        (วัน)    62.56         77.09     46.33      (44.59)             (92.75)   (95.92)

  อัตราส่วนแสดงความสามารถในการหากำไร                                                                             

  - อัตรากำไรขั้นต้น                      %       15.25         17.89     12.05      16.03               17.12     14.24

  - อัตรากำไรจากการดำเนินงาน            %       1.85          (11.84)   (8.07)     3.68                (26.93)   (17.06)

  - อัตรากำไรอื่น                        %       2.80          -         -          5.62                -         -

  - อัตราส่วนเงินสดต่อการทำกำไร           %       424.11        (10.00)   (399.57)   135.92              5.71      (140.06)

  - อัตรากำไรสุทธิ                       %       4.59          (12.23)   (8.00)     9.21                (32.75)   (18.59)

  - อัตราผลตอบแทนผู้ถือหุ้น                 %       20.47         (33.83)   (21.96)    22.15               (37.22)   (22.71)

  อัตราส่วนแสดงประสิทธิภาพในการดำเนินงาน                                                                            

  - อัตราผลตอบแทนจากสินทรัพย์             %       5.46          (10.34)   (7.22)     6.90                (14.01)   (10.62)

  - อัตราผลตอบแทนจากสินทรัพย์ถาวร         %       24.55         (20.24)   (14.33)    45.66               (52.04)   (37.34)

  - อัตราการหมุนของสินทรัพย์               (เท่า)   1.19          0.85      0.90       0.75                0.43      0.57
  ----------------------------------- ------- ------------- --------- ---------- ------------------- --------- ----------

(2) คำอธิบายและวิเคราะห์ฐานะการเงินและผลการดำเนินงาน

ปี 2543

  ผลการดำเนินงานของบริษัท คาสเซ่อร์พีคโฮลดิ้งส์ จำกัด (มหาชน) และบริษัทย่อยในปี 2543
  มีผลกำไรสุทธิ 79.54 ล้านบาท ในจำนวนนี้ได้รวมกำไรจากการปรับปรุงโครงสร้างหนี้ 48.54
  ล้านบาท จากการที่บริษัท คาสเซ่อร์พีคโฮลดิ้งส์ จำกัด (มหาชน)
  ได้ทำสัญญาปรับปรุงโครงสร้างหนี้กับบริษัทแห่งหนึ่ง
  ซึ่งรับโอนตั๋วสัญญาใช้เงินจากสถาบันการเงินที่ถูกสั่งปิดกิจการ
  บริษัทฯได้ปฏิบัติตามเงื่อนไขของสัญญาปรับปรุงโครงสร้างหนี้
  จึงได้รับยกเว้นเงินต้นบางส่วนและดอกเบี้ยที่ค้างชำระเดิมทั้งจำนวน

  อัตราดอกเบี้ยเงินกู้ยืมลดลงจากปีก่อน
  ทำให้ภาระการจ่ายดอกเบี้ยของบริษัทและรวมบริษัทย่อยลดลง 47.13 ล้านบาท
  ประกอบกับบริษัทฯได้คืนเงินต้นให้สถาบันการเงินต่างๆ รวม 91.49 ล้านบาท

  ธุรกิจเสื้อผ้าสำเร็จรูปในปี 2543 นี้ มียอดขาย 1,516.58 ล้านบาท เพิ่มขึ้นจากปี 2542
  จำนวน 264.23 ล้านบาท คิดเป็นร้อยละ 21.10
  วัตถุดิบประเภทผ้าที่นำเข้าจากต่างประเทศเกิดความล่าช้า
  เพื่อให้การผลิตและการส่งมอบสินค้าให้ลูกค้าทันตามกำหนด
  บริษัทฯต้องเสียค่าใช้จ่ายขนส่งทางอากาศเป็นจำนวนสูงถึง

  30 ล้านบาทเศษ และในปีนี้โรงงานผลิตเสื้อผ้าของบริษัท 2 แห่ง
  ได้ซื้อเครื่องจักรและอุปกรณ์มูลค่า 21.25 ล้านบาท
  เพื่อเพิ่มประสิทธิภาพการผลิตและทดแทนเครื่องจักรเก่าที่ล้าสมัย ทำให้บริษัทสามารถเพิ่มกำลัง
  การผลิตจากเดิมร้อยละ 15

  สำหรับธุรกิจด้านพัฒนาอสังหาริมทรัพย์นั้น
  ภาวะเศรษฐกิจของประเทศเป็นปัจจัยสำคัญที่กระทบต่อธุรกิจนี้ ในปี 2543 ที่ผ่านมา
  มีปัจจัยหลายประการที่เอื้ออำนวยต่อการตัดสินใจซื้อบ้าน เช่น
  สถาบันการเงินให้การสนับสนุนผู้ซื้อด้านการเงินโดยให้อัตราดอกเบี้ยเงินกู้ยืมสำหรับผู้ซื้อบ้านต่ำ
  เงื่อนไขการผ่อนชำระหนี้คืนมีระยะเวลายาวกว่าเดิม
  มาตรการลดภาษีธุรกิจเฉพาะและเพิ่มค่าลดหย่อนดอกเบี้ยจ่ายเงินได้บุคคลธรรมดา
  อีกทั้งภาวะเศรษฐกิจเริ่มมีโอกาสพื้นตัวบ้าง ทำให้ผู้ซื้อที่ต้องการซื้อบ้านตัดสินใจได้ง่ายขึ้น
  ผลการดำเนินงานของบริษัทในกลุ่มธุรกิจด้านพัฒนาอสังหาริมทรัพย์มียอดขาย 161.26 ล้านบาท
  กำไรสุทธิ 9.05 ล้านบาท

  แนวโน้มของธุรกิจเสื้อผ้าสำเร็จรูป ซึ่งเป็นอุตสาหกรรมที่ต้องพึ่งพิงแรงงานเป็นสำคัญ
  จำเป็นต้องมีเครื่องจักรและอุปกรณ์ที่ทันสมัยและมีประสิทธิภาพสูง ควบคู่กับการพัฒนาช่างฝีมือ
  เพื่อให้สามารถผลิตสินค้าคุณภาพดี ฝีมือประณีต และต้นทุนต่อหน่วยต่ำ
  สามารถแข่งขันกับผู้ผลิตรายอื่นๆ ในตลาดโลกได้
  ผู้ซื้อต้องการซื้อสินค้าจากผู้ผลิตที่สามารถตอบสนองความต้องการด้านคุณภาพดี ราคายุติธรรม
  การส่งมอบสินค้าตรงเวลาที่กำหนด ส่วนแนวโน้มของธุรกิจด้านพัฒนาอสังหาริมทรัพย์
  ซึ่งได้รับการสนับสนุนด้านภาษีจากกระทรวงการคลังทั้งทางตรงและทางอ้อม
  สถาบันการเงินให้การสนับสนุนด้านสินเชื่อ และภาวะเศรษฐกิจมีแนวโน้มในทางที่ดีขึ้น
  ธุรกิจพัฒนาอสังหาริมทรัพย์จะมีแนวโน้มที่ดีเช่นเดียวกัน

ปี 2542

กลุ่มธุรกิจเสื้อผ้าสำเร็จรูป

  ปี 2542 ตลาดส่งออกที่สำคัญเรียงตามลำดับคือ สหรัฐอเมริกา สหภาพยุโรป ญี่ปุ่น
  ปริมาณการผลิตและจำหน่าย 2.56 ล้านชิ้น มูลค่าขาย 1,194.6 ล้านบาท เปรียบเทียบกับปี
  2541 ซึ่งมีปริมาณการผลิตและจำหน่าย 2.54 ล้านชิ้น มูลค่าขาย 1,508.9 ล้านบาท
  มูลค่าขายปี 2542 ลดลงจากปี 2541
  เนื่องจากลูกค้าสั่งซื้อเสื้อผ้าที่ผลิตจากผ้าชนิดที่มีราคาถูกกว่า
  และค่าของเงินบาทที่แข็งตัวขึ้นในระหว่างปี 2542 แต่อย่างไรก็ตาม
  บริษัทฯสามารถลดต้นทุนการผลิต โดยการพัฒนาเทคนิคและควบคุมการผลิต
  ทำให้อัตราส่วนสูญเสียของผ้าลดลง เพิ่มเครื่องจักรที่ทันสมัย
  ทำให้ผลิตสินค้าได้ปราณีตสวยงามและรวดเร็ว บริษัทฯสามารถบริหารการจัดการด้านจัดซื้อ
  การผลิต และการส่งมอบสินค้าอย่างมีประสิทธิภาพ
  ทำให้ลดค่าใช้จ่ายด้านค่าขนส่งทางอากาศลงได้ สามารถกล่าวได้ว่า
  ผลการดำเนินงานในส่วนของธุรกิจเสื้อผ้าสำเร็จรูปในปี 2542 นี้ดีกว่าปี 2541 ที่ผ่านมา

  บริษัทฯได้ปรับปรุงบัญชีให้สอดคล้องตามมาตรฐานบัญชีเรื่องการด้อยค่าของสินทรัพย์
  ซึ่งมีผลกระทบต่องบการเงินปี 2542 คือ

บริษัท คาสเซ่อร์พีคโฮลดิ้งส์ จำกัด (มหาชน)

  - ที่ดินและอาคารโรงงานที่ 1 มูลค่าตามบัญชี 141.7 ล้านบาท มูลค่าราคาตลาด 77.0
  ล้านบาท
  ทำให้บริษัทฯต้องปรับปรุงบัญชีส่วนเกินทุนจากการตีราคาทรัพย์สินในส่วนของผู้ถือหุ้นในงบการเงินลง
  64.7 ล้านบาท

  - ที่ดินและอาคารโรงงานที่ 2 และ 3 มูลค่าตามบัญชี 45.1 ล้านบาท มูลค่าราคาตลาด 27.6
  ล้านบาท มีผลให้เกิดขาดทุนจากการด้อยค่าของสินทรัพย์ 17.5 ล้านบาท

  - เงินลงทุนในหลักทรัพย์ มูลค่าตามบัญชี 5.0 ล้านบาท มูลค่าราคาตลาด 1.8 ล้านบาท เ
  กิดผลขาดทุนจากการด้อยค่าของเงินลงทุน 3.2 ล้านบาท

บริษัท ซี พี จี การ์เมนท์ จำกัด

  - ที่ดินและอาคารโรงงาน มูลค่าตามบัญชี 127.0 ล้านบาท มูลค่าราคาตลาด 89.0 ล้านบาท
  บริษัทฯ ปรับปรุงบัญชีส่วนเกินทุนจากการตีราคาทรัพย์สินในส่วนของผู้ถือหุ้นในงบการเงินลง 38.0
  ล้านบาท Castle Peak Garment Factory (Laos) Co., Ltd. (บริษัทย่อย)

  - อาคารโรงงานและสิทธิการเช่าที่ดิน มูลค่าทางบัญชี 48.4 ล้านบาท มูลค่าราคาตลาด 32.7
  ล้านบาท มีผลให้ขาดทุนจากการตีราคาสินทรัพย์ 15.7 ล้านบาท

  เมื่อเดือนธันวาคม 2542 บริษัท คาสเซ่อร์พีคโฮลดิ้งส์ จำกัด (มหาชน)
  ได้ทำสัญญาปรับโครงสร้างหนี้กับธนาคาร ศรีนคร จำกัด (มหาชน) 2 ฉบับ
  ซึ่งมีสาระสำคัญคือฉบับแรก
  แปลงหนี้สินประเภทเงินทุนหมุนเวียนและดอกเบี้ยค้างชำระเป็นหนี้สินระยะยาว โดยแยกเป็น 2
  ส่วนคือ ส่วนที่หนึ่งจำนวน 102.3 ล้านบาทและส่วนที่สองจำนวน 23.8 ล้านบาท
  กำหนดผ่อนชำระคืนเดือนละ 0.75 - 1.25 ล้านบาท ภายในกำหนด 174 เดือน
  สัญญาฉบับที่สอง แปลงหนี้สินตามตั๋วสัญญาใช้เงินและดอกเบี้ยค้างชำระเป็นหนี้สินระยะยาว
  แยกเป็นสองส่วนเช่นเดียวกันคือ ส่วนที่หนึ่งจำนวน 89.9 ล้านบาท และส่วนที่สองจำนวน 26.2
  ล้านบาท ผ่อนชำระคืนเดือนละ 0.75 - 1.25 ล้านบาท ภายในกำหนด 134 เดือน

  และบริษัท ซี พี จี การ์เมนท์ จำกัด ได้ทำสัญญาปรับโครงสร้างหนี้กับธนาคาร ศรีนคร จำกัด
  (มหาชน) เช่นเดียวกัน
  โดยการแปลงหนี้สินประเภทเงินทุนหมุนเวียนและดอกเบี้ยค้างชำระเป็นหนี้สินระยะยาว
  หนี้สินส่วนที่หนึ่งจำนวน 44.2 ล้านบาท และหนี้สินส่วนที่สองจำนวน 11.2 ล้านบาท
  ผ่อนชำระคืนเดือนละ 0.5 ล้านบาท ภายในกำหนด 118 เดือน

  สัญญาทั้ง 3 ฉบับนี้ มีเงื่อนไขเช่นเดียวกันคือ ถ้าบริษัทฯ
  ชำระหนี้สินส่วนที่หนึ่งของสัญญาครบถ้วนแล้ว ธนาคารตกลงยินยอมยกหนี้ส่วนที่สองของสัญญา

กลุ่มธุรกิจพัฒนาอสังหาริมทรัพย์

  ปี 2542 นี้ ภาวะการซื้อขายบ้านในตลาดโดยรวม กระเตื้องขึ้นเพียงเล็กน้อย
  โดยมีปัจจัยที่จูงใจต่อผู้ซื้อคืออัตราดอกเบี้ยต่ำและคงที่ ในระยะเวลา 2-5 ปี
  สถาบันการเงินหลายแห่งสนับสนุนการให้สินเชื่อแก่ผู้ซื้อ แต่เนื่องจากในช่วงภาวะวิกฤตเศรษฐกิจ
  อาคาร ห้องชุด และบ้านพักอาศัยประเภทต่างๆ คงค้างเหลืออยู่ในตลาดเป็นจำนวนมากที่ไม่มีผู้ซื้อ
  ทุกกิจการต่างใช้กลยุทธทางการตลาดทุกรูปแบบที่จะเปลี่ยนสินค้าเป็นเงินสด ในปี 2542 นี้
  บริษัทฯสามารถขายและโอนกรรมสิทธิ์ให้ผู้ซื้อได้ 256 หน่วย มูลค่าขาย 171.2 ล้านบาท
  เปรียบเทียบกับปี 2541 ซึ่งขายและโอนกรรมสิทธิ์ได้ 498 หน่วย มูลค่าขาย 318.0 ล้านบาท
  จำนวนหน่วยและมูลค่าการขายที่ลดลงและขาดทุนจากการดำเนินงาน 9.3 ล้านบาท
  เนื่องจากบริษัทฯ ได้ลดราคาขายลงโดยเฉลี่ยร้อยละ 5 ของราคาขายเดิม
  ราคาวัสดุก่อสร้างบางชนิดมีราคาเพิ่มสูงขึ้น เช่น ปูนซีเมนต์ เหล็ก ไม้ เป็นต้น
  ทำให้ต้นทุนสินค้าขายในปี 2542 เป็นร้อยละ 82.4 ของราคาขาย ซึ่งในปี 2541
  ต้นทุนสินค้าขายเป็นร้อยละ 72.1 ของราคาขาย และมีกำไรสุทธิจากการดำเนินงาน 27.0
  ล้านบาท

  บริษัทฯในกลุ่มธุรกิจพัฒนาอสังหาริมทรัพย์ บริษัทฯได้ปรับปรุงบัญชีให้สอดคล้องกับมาตรฐานบัญชี
  เรื่องการตีราคาสินค้าคงเหลืออสังหาริมทรัพย์รอการขาย มูลค่าตามบัญชี 141.5 ล้านบาท
  ราคาประเมิน 90.3 ล้านบาท จึงต้องบันทึกขาดทุนจากการตีราคาสินค้าคงเหลือ 51.2 ล้านบาท
  นอกจากนี้บริษัทฯ
  ยังได้ปรับปรุงบัญชีตามมาตรฐานบัญชีเรื่องการด้อยค่าของสินทรัพย์โดยได้บันทึกการด้อยค่าของทรัพย์สินโครงการ
  1.2 ล้านบาท และเงินลงทุนในหลักทรัพย์ 0.4 ล้านบาท

  จากการปรับโครงสร้างหนี้ของบริษัทในกลุ่มธุรกิจเสื้อผ้าสำเร็จรูป
  เป็นผลให้งบการเงินแสดงหนี้สินหมุนเวียนลดลงและส่วนของเงินกู้ยืมระยะยาวเพิ่มขึ้น 298.0
  ล้านบาท
  การปรับปรุงบัญชีตามมาตรฐานบัญชีเรื่องการด้อยค่าของสินทรัพย์และการตีราคาสินค้าคงเหลือตามที่ได้กล่าวมาแล้ว
  ทำให้ผลการดำเนินงานของปี 2542 ขาดทุนเนื่องจากการปรับปรุงบัญชี 89.2 ล้านบาท
  และส่วนของผู้ถือหุ้นลดลง 102.7 ล้านบาท ดังนั้นอัตราส่วนทางการเงินของปี 2542 นี้
  อัตราส่วนสภาพคล่องสูงกว่าปี 2541
  แต่อัตราส่วนแสดงความสามารถในการหากำไรและอัตราส่วนแสดงประสิทธิภาพในการดำเนินงานลดลง
  เมื่อเปรียบเทียบกับปี 2541

ปี 2541

  ผลการดำเนินงานของบริษัท คาสเซ่อร์พีคโฮลดิ้งส์ จำกัด (มหาชน) และบริษัทย่อยมีผลขาดทุน
  152.78 ล้านบาท สาเหตุที่สำคัญที่มีผลต่อการดำเนินงานคือค่าใช้จ่ายด้านดอกเบี้ยจ่าย
  ซึ่งเป็นจำนวนสูงถึง 184.18 ล้านบาท
  ทั้งนี้เนื่องจากอัตราดอกเบี้ยกู้ยืมที่สูงและบริษัทฯได้ผิดนัดในการชำระหนี้จำนวน 194.2 ล้านบาท
  ทำให้บริษัทฯต้องมีภาระด้านดอกเบี้ยที่สูงกว่าการกู้ยืมทั่วไป